K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

|  |  |
| --- | --- |
| 2023. gada 18. decembrī | Noteikumi Nr. 263 |

Rīgā

**Pārskata par segtajiem noguldījumiem sagatavošanas un maksājumu noguldījumu garantiju fondā aprēķināšanas noteikumi**

Izdoti saskaņā ar

Noguldījumu garantiju likuma

11. panta 1. un 2. punktu

1. Vispārīgie jautājumi
2. Noteikumi nosaka kārtību un termiņu, kādā:
   1. sagatavojams un Latvijas Bankai iesniedzams pārskats par segtajiem noguldījumiem un maksājumiem noguldījumu garantiju fondā (turpmāk – pārskats par segtajiem noguldījumiem);
   2. aprēķināmi noguldījumu piesaistītāja maksājumi noguldījumu garantiju fondā, kā arī veidu, kādā minētie maksājumi izpildāmi.
3. Latvijā reģistrēta kredītiestāde, ārvalstī reģistrētas kredītiestādes filiāle Latvijā (turpmāk kopā – kredītiestāde) un krājaizdevu sabiedrība maksājumu noguldījumu garantiju fondā aprēķina kā 0.05 procentus no segto noguldījumu vidējā atlikuma kredītiestādē un krājaizdevu sabiedrībā iepriekšējā ceturksnī, kas reizināts ar šajos noteikumos noteiktajā kārtībā aprēķināto korekcijas koeficientu.
4. Eiropas Savienības dalībvalstī reģistrētas kredītiestādes filiāle Latvijā, kura piedalās noguldījumu garantiju fondā (turpmāk – dalībvalsts filiāle), maksājumu noguldījumu garantiju fondā aprēķina kā 0.05 procentus no dalībvalsts filiāles piesaistīto segto noguldījumu vidējā atlikuma iepriekšējā ceturksnī.
5. Aprēķināto korekcijas koeficientu izsaka procentos ar precizitāti līdz divām zīmēm aiz komata (ja trešais cipars aiz komata ir 5 vai lielāks, otro ciparu aiz komata noapaļo uz augšu).
6. Ja kredītiestāde vai krājaizdevu sabiedrība sākusi darbību attiecīgajā kalendārajā gadā un nav rādītāju par tās darbību iepriekšējā kalendārajā gadā, piemērojamo korekcijas koeficientu neaprēķina.
7. Noguldījumu piesaistītājs maksājumus noguldījumu garantiju fondā veic līdz nākamā ceturkšņa pirmā mēneša 20. datumam, līdzekļus ieskaitot Latvijas Bankas norēķinu kontā Latvijas Bankā Nr. LV40LACB0000000022365, BIC LACBLV2X. Noguldījumu piesaistītājs noguldījumu garantiju fondā maksājamo summu noapaļo līdz veseliem centiem.
8. Pārskata par segtajiem noguldījumiem sagatavošana
9. Noguldījumu piesaistītājs vienu reizi kalendārajā ceturksnī sagatavo pārskatu par segtajiem noguldījumiem atbilstoši šo noteikumu [1. pielikum](https://likumi.lv/ta/id/318231#piel1)am "Pārskats par segtajiem noguldījumiem un maksājumiem noguldījumu garantiju fondā" un iesniedz to Latvijas Bankai līdz nākamā kalendārā ceturkšņa pirmā mēneša 20. datumam.
10. Noguldījumu piesaistītājs pārskatu par segtajiem noguldījumiem Latvijas Bankai iesniedz elektroniskā veidā saskaņā ar normatīvo aktu, kurš regulē elektronisko informācijas apmaiņu ar Latvijas Banku. Kredītiestāde un dalībvalsts filiāle pārskatu par segtajiem noguldījumiem iesniedz, izmantojot paaugstinātās drošības sistēmu, bet krājaizdevu sabiedrība – izmantojot nebanku statistikas sistēmu.
11. Ja zvērināta revidenta pārbaudes, kas veikta, ievērojot Noguldījumu garantiju likumā noteikto, rezultātā revidētie dati nesakrīt ar iesniegtajā pārskatā par segtajiem noguldījumiem ietvertajiem nerevidētajiem datiem, tad noguldījumu piesaistītājs nekavējoties sagatavo un iesniedz Latvijas Bankai laboto pārskatu par segtajiem noguldījumiem atbilstoši revidētajiem datiem.
12. Pārskatā par segtajiem noguldījumiem atspoguļo informāciju par noguldījumu piesaistītājā esošajiem segtajiem noguldījumiem. Noguldījumus, kas noteikti [Noguldījumu garantiju likuma](https://likumi.lv/ta/id/274737-noguldijumu-garantiju-likums) [3.](https://likumi.lv/ta/id/274737-noguldijumu-garantiju-likums#p3) un [4.](https://likumi.lv/ta/id/274737-noguldijumu-garantiju-likums#p4) pantā, atspoguļo summā, kas nepārsniedz 100 000 *euro*. Nosakot segto noguldījumu summu, nav jāņem vērā saskaņā ar normatīvajiem aktiem noguldījumu izmaksai noteiktie ierobežojumi.
13. Ja noguldītājs pārvalda citai personai pienākošos līdzekļus noguldījumu piesaistītājā un noguldījumu piesaistītājs šo personu ir identificējis, tad šīs personas segtos noguldījumus nesummē ar noguldītāja segtajiem noguldījumiem, bet aprēķina katras identificētās personas segtos noguldījumus atsevišķi.
14. Ceturkšņa segto noguldījumu vidējo atlikumu aprēķina kā attiecīgā ceturkšņa mēnešu segto noguldījumu atlikumu attiecīgā mēneša pēdējā datumā vidējo aritmētisko lielumu.
15. Korekcijas koeficienta aprēķināšana kredītiestādei
16. Latvijas Banka vienu reizi gadā atbilstoši šo noteikumu 2. pielikumā "Kredītiestādes maksājumam noguldījumu garantiju fondā piemērojamais korekcijas koeficients" ietvertajai formulai, izmantojot kapitāla rādītājus (K1, K2), likviditātes rādītājus (L1, L2), komercdarbības modeļa un risku pārvaldības rādītāju (P1), lielo riska darījumu rādītājus (R1, R2) un kredītportfeļa kvalitātes rādītājus (Q1, Q2), aprēķina kredītiestādes maksājumam noguldījumu garantiju fondā piemērojamo korekcijas koeficientu.
17. Šo noteikumu 13. punktā minētos rādītājus aprēķina kā ceturkšņu vidējo aritmētisko lielumu iepriekšējā kalendārajā gadā.
18. Aprēķinot korekcijas koeficientu, izmanto konsolidēto uzraudzības pārskatu datus. Ja kredītiestāde neietilpst konsolidācijas grupas sastāvā, izmanto uzraudzības pārskatu datus individuālajā līmenī.
19. Latvijas Banka līdz katra gada 20. martam informē kredītiestādi par maksājumam noguldījumu garantiju fondā piemērojamo korekcijas koeficientu, elektroniski nosūtot paziņojumu uz kredītiestādes oficiālo elektronisko adresi.

1. Kapitāla rādītāji:
   1. sviras rādītāju (K1) nosaka atbilstoši Komisijas 2020. gada 17. decembra īstenošanas regulas (ES) [2021/451](http://eur-lex.europa.eu/eli/reg/2021/451/oj/?locale=LV), ar ko nosaka īstenošanas tehniskos standartus Eiropas Parlamenta un Padomes regulas (ES) Nr. [575/2013](http://eur-lex.europa.eu/eli/reg/2013/575/oj/?locale=LV) piemērošanai attiecībā uz iestāžu sniegtajiem uzraudzības pārskatiem un atceļ īstenošanas regulu (ES) Nr. 680/0214 (turpmāk – Īstenošanas regula Nr. [2021/451](http://eur-lex.europa.eu/eli/reg/2021/451/oj/?locale=LV)) X pielikumā iekļautā pārskata "C 47.00 – SVIRAS RĀDĪTĀJA APRĒĶINĀŠANA" postenim "Sviras rādītājs saskaņā ar galīgo pirmā līmeņa kapitāla definīciju" (rinda 0330);
   2. kapitāla seguma rādītāju (K2) nosaka kā starpību starp pirmā līmeņa kapitāla rādītāju un pirmā līmeņa kapitāla prasību, izmantojot:
      1. pirmā līmeņa kapitāla rādītāju atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) I pielikumā iekļautā pārskata "C 03.00 – KAPITĀLA RĀDĪTĀJI UN KAPITĀLA LĪMEŅI" postenim "Pirmā līmeņa kapitāla rādītājs" (rinda 0030);
      2. pirmā līmeņa kapitāla prasību atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) I pielikumā iekļautā pārskata "C 03.00 – KAPITĀLA RĀDĪTĀJI UN KAPITĀLA LĪMEŅI" postenim "Vispārējā kapitāla prasība: ko veido pirmā līmeņa kapitāls" (rinda 0180).
2. Likviditātes rādītāji:
   1. likviditātes seguma koeficientu (L1) nosaka atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) XXIV pielikumā iekļautā pārskata "C 76.00 – LIKVIDITĀTES SEGUMS – APRĒĶINI" postenim "Likviditātes seguma koeficients (%)" (rinda 0030);
   2. neto stabila finansējuma rādītāju (L2) nosaka atbilstoši Īstenošanas regulas Nr. 2021/451 XII pielikumā iekļautā pārskata "C 84.00 – NSFR kopsavilkums" posteņa "NSFR" (rinda 0220) slejai "Rādītājs" (sleja 0040).
3. Komercdarbības modeļa un risku pārvaldības rādītāju (P1) nosaka, izmantojot uzraudzības pārbaudes un novērtēšanas procesa ietvaros noteikto komercdarbības modeļa un risku pārvaldības vērtējumu.
4. Lielo riska darījumu rādītāji:
   1. lielo riska darījumu kopsummas attiecību pret pirmā līmeņa kapitālu (R1) nosaka, izmantojot:
      1. lielo riska darījumu kopsummu atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) VIII pielikumā iekļautā pārskata "C 28.00 – Riska darījumi netirdzniecības un tirdzniecības portfelī" slejai "Darījumi, kuros ir riska pozīcija attiecībā uz pamatā esošajiem aktīviem" (sleja 330), ņemot vērā, ka katrs darījuma partneris aprēķinā iekļaujams vienu reizi;
      2. pirmā līmeņa kapitālu atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) I pielikumā iekļautā pārskata "C 01.00 – PAŠU KAPITĀLS" postenim "Pirmā līmeņa kapitāls" (rinda 0015);
   2. lielākās tautsaimniecības nozares kredītportfeļa attiecību pret kredītportfeli (R2) nosaka, izmantojot:
      1. lielākās tautsaimniecības nozares pārstāvjiem izsniegto aizdevumu summas apmēru atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 06.01 – Nefinanšu sabiedrībām izsniegtie aizdevumi un avansi, kas nav tirdzniecības nolūkā turēti, tirdzniecības vai pārdošanai turēti aktīvi, dalījumā pa NACE kodiem" slejas "Bruto uzskaites vērtība" (sleja 0010), "Uzkrātais vērtības samazinājums" (sleja 0021) un "Patiesās vērtības uzkrātās negatīvās izmaiņas ieņēmumus nenesošu riska darījumu kredītriska rezultātā" (sleja 0022) kopsummai;
      2. kredītportfeli atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 01.01 – Bilance – aktīvi" posteņa "Aizdevumi un avansi" (rinda 0090, 0099, 0130, 0144 un 0183) slejai "Uzskaites vērtība" (sleja 0010).
5. Kredītportfeļa kvalitātes rādītāji:
   1. ienākumus nenesošu kredītu kopsummas attiecību pret kredītportfeli (Q1) nosaka, izmantojot:
      1. ienākumus nenesošu kredītu kopsummu atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 18.00 – Informācija par ieņēmumus nesošiem un ieņēmumus nenesošiem riska darījumiem" posteņa "Aizdevumi un avansi" (rinda 0070) slejas "Ieņēmumus nenesošie" (sleja 0060) un posteņa "Naudas līdzekļu atlikumi centrālajās bankās un citi beztermiņa noguldījumi" (rinda 0005) slejas "Ieņēmumus nenesošie" (sleja 0060) kopsummai;
      2. kredītportfeli atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 18.00 – Informācija par ieņēmumus nesošiem un ieņēmumus nenesošiem riska darījumiem" posteņa "Aizdevumi un avansi" (rinda 0070) slejas "Bruto uzskaites vērtība/nominālvērtība" (sleja 0010) un posteņa "Naudas līdzekļu atlikumi centrālajās bankās un citi beztermiņa noguldījumi" (rinda 0005) slejas "Bruto uzskaites vērtība/nominālvērtība" (sleja 0010) kopsummai;
   2. uzkrājumu ienākumus nenesošiem kredītiem attiecību pret ienākumus nenesošiem kredītiem (Q2) nosaka, izmantojot:
      1. uzkrājumu kopsummu ienākumus nenesošiem kredītiem atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 18.00 – Informācija par ieņēmumus nesošiem un ieņēmumus nenesošiem riska darījumiem" posteņa "Aizdevumi un avansi" (rinda 0070) slejas "Ieņēmumus nenesoši riska darījumi – uzkrātais vērtības samazinājums, patiesās vērtības uzkrātās negatīvās izmaiņas kredītriska rezultātā un uzkrājumi" (sleja 0150) un posteņa "Naudas līdzekļu atlikumi centrālajās bankās un citi beztermiņa noguldījumi" (rinda 0005) slejas "Ieņēmumus nenesoši riska darījumi – uzkrātais vērtības samazinājums, patiesās vērtības uzkrātās negatīvās izmaiņas kredītriska rezultātā un uzkrājumi" (sleja 0150) kopsummai;
      2. ienākumus nenesošu kredītu kopsummu atbilstoši Īstenošanas regulas Nr. [2021/451](http://eur-lex.europa.eu/eli/reg/2021/451/oj/?locale=LV) III pielikumā iekļautā pārskata "F 18.00 – Informācija par ieņēmumus nesošiem un ieņēmumus nenesošiem riska darījumiem " posteņa "Aizdevumi un avansi" (rinda 0070) slejas "Ieņēmumus nenesošie" (sleja 0060) un posteņa "Naudas līdzekļu atlikumi centrālajās bankās un citi beztermiņa noguldījumi" (rinda 0005) slejas "Ieņēmumus nenesošie" (sleja 0060) kopsummai.
6. Korekcijas koeficienta aprēķināšana krājaizdevu sabiedrībai
7. Latvijas Banka vienu reizi gadā atbilstoši šo noteikumu 3. pielikumā "Krājaizdevu sabiedrības maksājumam noguldījumu garantiju fondā piemērojamais korekcijas koeficients" ietvertajai formulai, izmantojot kapitāla pietiekamības rādītāju (K), likviditātes rādītāju (L), lielo riska darījumu rādītāju (R) un kredītportfeļa kvalitātes rādītāju (Q), aprēķina krājaizdevu sabiedrības maksājumam noguldījumu garantiju fondā piemērojamo korekcijas koeficientu.
8. Šo noteikumu 22. punktā minētos rādītājus aprēķina kā ceturkšņu vidējo aritmētisko lielumu iepriekšējā kalendārajā gadā.
9. Latvijas Banka līdz katra gada 20. martam informē krājaizdevu sabiedrību par maksājumam noguldījumu garantiju fondā piemērojamo korekcijas koeficientu, elektroniski nosūtot paziņojumu uz krājaizdevu sabiedrības oficiālo elektronisko adresi.
10. Kapitāla pietiekamības rādītāju (K) nosaka atbilstoši pārskata "Kapitāla pietiekamības rādītāja aprēķins", kuru sagatavo saskaņā ar Latvijas Bankas noteikumiem par krājaizdevu sabiedrību darbību raksturojošo rādītāju aprēķināšanu un pārskatu sagatavošanu (turpmāk – pārskats "Kapitāla pietiekamības rādītāja aprēķins"), pozīcijai "Kapitāla pietiekamības rādītājs (030/(010+020)), %" (pozīcijas kods 100).
11. Likviditātes rādītāju (L) nosaka kā augsti likvīdo aktīvu īpatsvaru kopējos aktīvos, izmantojot:
    1. augsti likvīdos aktīvus, kas ir šādi neapgrūtinātie aktīvi:
       1. nauda kasē atbilstoši "Aktīvu un pasīvu termiņstruktūras pārskata", kuru sagatavo saskaņā ar Latvijas Bankas noteikumiem par krājaizdevu sabiedrību darbību raksturojošo rādītāju aprēķināšanu un pārskatu sagatavošanu (turpmāk – Aktīvu un pasīvu termiņstruktūras pārskats), pozīcijas "Kase" (pozīcijas kods 110) ailei "Uz pieprasījumu" (aile 020);
       2. prasības pret Latvijas Republikas maksātspējīgām kredītiestādēm un krājaizdevu sabiebrībām, kuru atlikušais termiņš nepārsniedz septiņas dienas, atbilstoši Aktīvu un pasīvu termiņstruktūras pārskata pozīcijas "Prasības pret Latvijas Republikas kredītiestādēm" (pozīcijas kods 120) un pozīcijas "Prasības pret Latvijas Republikas krājaizdevu sabiedrībām" (pozīcijas kods 130) ailes "Uz pieprasījumu" (aile 020) un "līdz 7 dienām" (aile 030) kopsummai;
       3. parāda vērtspapīri atbilstoši Aktīvu un pasīvu termiņstruktūras pārskata pozīcijas "Parāda vērtspapīri" (pozīcijas kods 150) ailes "Uz pieprasījumu " (aile 020), "līdz 7 dienām" (aile 030), "no 8 līdz 30 dienām" (aile 040), "no 31 līdz 90 dienām" (aile 050), "no 91 līdz 180 dienām" (aile 060), "no 181 līdz 360 dienām" (aile 070) un "no 361 dienas" (aile 080) kopsummai, novērtējot šo vērtspapīru likviditāti, tas ir, iespēju tos pārdot īsā laikā bez ievērojamiem zaudējumiem vai izmantojot kā nodrošinājumu kredītu saņemšanai;
    2. kopējos aktīvus atbilstoši "Mēneša bilances pārskata", kuru sagatavo saskaņā ar Latvijas Bankas noteikumiem par statistisko datu par kredītiestāžu un citu monetāro finanšu iestāžu finansiālo stāvokli (MBP) sagatavošanu un iesniegšanu, pozīcijas "Aktīvi kopā" (pozīcijas kods 200000) ailei "Kopā (1+..+6)" (aile 7).
12. Lielo riska darījumu rādītāju (R) nosaka, izmantojot:
    1. lielo riska darījumu kopsummu atbilstoši "Lielo riska darījumu pārskata", kuru sagatavo saskaņā ar Latvijas Bankas noteikumiem par krājaizdevu sabiedrību darbību raksturojošo rādītāju aprēķināšanu un pārskatu sagatavošanu, ailes "Lielie riska darījumi (samazināti par uzkrājumiem) (060+070+080–090), veselos *euro*" (aile 130) pozīcijai "Lielo riska darījumu kopsumma";
    2. pašu kapitālu atbilstoši pārskata "Kapitāla pietiekamības rādītāja aprēķins" pozīcijai "Pašu kapitāls, veselos *euro*" (pozīcijas kods 030). Ja Latvijas Banka veic pašu kapitāla korekciju, tiek izmantots koriģētais kapitāla pietiekamības rādītājs.
13. Kredītportfeļa kvalitātes rādītāju (Q) nosaka, izmantojot:
    1. kredītu ar maksājumu kavējumu vairāk nekā 30 dienas kopsummu atbilstoši "Krājaizdevu sabiedrības aktīvu un ārpusbilances saistību novērtēšanas pārskata", kuru sagatavo saskaņā ar Latvijas Bankas noteikumiem par statistisko datu par kredītiestāžu un citu monetāro finanšu iestāžu finansiālo stāvokli (MBP) sagatavošanu un iesniegšanu (turpmāk – Krājaizdevu sabiedrības aktīvu un ārpusbilances saistību novērtēšanas pārskats), pozīcijas "Kredīti" (pozīcijas kods 240000) ailes "zemstandarta" (aile 3), "šaubīgie" (aile 4) un "zaudētie" (aile 5) kopsummai;
    2. kredītportfeli atbilstoši Krājaizdevu sabiedrības aktīvu un ārpusbilances saistību novērtēšanas pārskata pozīcijas "Kredīti" (pozīcijas kods 240000) ailei "Kopā (1+..+5)" (aile 6).
14. Noslēguma jautājumi
15. Atzīt par spēku zaudējušiem Finanšu un kapitāla tirgus komisijas 2020. gada 20. oktobra normatīvos noteikumus Nr. 195 "Pārskata par segtajiem noguldījumiem sagatavošanas un maksājumiem noguldījumu garantiju fondā piemērojamo korekcijas koeficientu noteikšanas normatīvie noteikumi" (Latvijas Vēstnesis, 2020, Nr. 210; 2022, Nr. 51).
16. Pārskatam par segtajiem noguldījumiem par 2023. gada 4. ceturksni piemēro Finanšu un kapitāla tirgus komisijas 2020. gada 20. oktobra normatīvos noteikumus Nr. 195 "Pārskata par segtajiem noguldījumiem sagatavošanas un maksājumiem noguldījumu garantiju fondā piemērojamo korekcijas koeficientu noteikšanas normatīvie noteikumi". Šajā punktā minēto pārskatu par segtajiem noguldījumiem iesniedz Latvijas Bankai līdz 2024. gada 20. janvārim.

30.1 Grozījumi par šo noteikumu 25., 26., 27. un 28. punkta izteikšanu jaunā redakcijā stājas spēkā 2026. gada 1. janvārī.

1. Noteikumi stājas spēkā 2024. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

1. pielikums

Latvijas Bankas 2023. gada 18. decembra

noteikumiem Nr. 263

**Pārskats par segtajiem noguldījumiem un maksājumiem noguldījumu garantiju fondā**

par periodu no 20\_\_\_\_\_. gada \_\_\_\_\_\_\_\_\_\_\_\_\_ līdz 20\_\_\_\_\_. gada \_\_\_\_\_\_\_\_\_\_\_\_\_

(ceturkšņa sākuma datums) (ceturkšņa beigu datums)

Noguldījumu piesaistītāja kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*euro*)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pozīcijas nosaukums | Pozīcijas kods | Noguldītāju skaits pārskata perioda beigās | Segto noguldījumu atlikums | | | Ceturkšņa segto noguldījumu vidējais atlikums (02 + 03 + 04) / 3 | Korekcijas koeficients  β (%) | Maksājums noguldījumu garantiju fondā  ((05) x 0.05 % x (06)) |
| ceturkšņa 1. mēneša pēdējā datumā | ceturkšņa 2. mēneša pēdējā datumā | ceturkšņa 3. mēneša pēdējā datumā |
| A | B | 01 | 02 | 03 | 04 | 05 | 06 | 07 |
| **Segtie noguldījumi**  (11 + 12) | **10** |  |  |  |  |  |  |  |
| Rezidentu segtie noguldījumi | 11 |  |  |  |  |  |  |  |
| Nerezidentu segtie noguldījumi | 12 |  |  |  |  |  |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

2. pielikums

Latvijas Bankas 2023. gada 18. decembra

noteikumiem Nr. 263

**Kredītiestādes maksājumam noguldījumu garantiju fondā piemērojamais korekcijas koeficients**

|  |  |  |  |  |  |  |  |
| --- | --- | --- | --- | --- | --- | --- | --- |
| Korekcijas koeficientu ietekmējošie rādītāji | Rādītājs | | | Rādītāja intervāls | Riska pakāpe | Nozīme | Korekcijas koeficients, % (4 x 5) |
| 1 | 2 | | | 3 | 4 | 5 | 6 |
| Kapitāla rādītāji: | 1. | Sviras rādītājs | (K1) | ...–0.0399 | 200 % | 12.5 % | (β1) |
| 0.0400–0.0449 | 180 % |
| 0.0450–0.0499 | 160 % |
| 0.0500–0.0549 | 140 % |
| 0.0550–0.0599 | 120 % |
| 0.0600–0.0699 | 100 % |
| 0.0700–... | 75 % |
| 2. | Kapitāla seguma rādītājs | (K2) | ...–1.0000 | 200 % | 12.5 % | (β2) |
| 1.0001–1.1999 | 180 % |
| 1.2000–1.2999 | 160 % |
| 1.3000–2.4999 | 140 % |
| 2.5000–2.9999 | 120 % |
| 3.0000–4.9999 | 100 % |
| 5.0000–... | 75 % |
| Likviditātes rādītāji: | 3. | Likviditātes seguma koeficients | (L1) | 109.99 %–... | 200 % | 6.0 % | (β3) |
| 110.00 %–119.99 % | 180 % |
| 120.00 %–124.99 % | 160 % |
| 125.00 %–129.99 % | 140 % |
| 130.00 %–149.99 % | 120 % |
| 150.00 %–599.99 % | 100 % |
| 600.00 %–... | 75 % |
| 4. | Neto stabila finansējuma rādītājs | (L2) | ...–99.99 % | 200 % | 12.0 % | (β4) |
| 100.00 %–104.99 % | 180 % |
| 105.00 %–107.99 % | 160 % |
| 108.00 %–109.99 % | 140 % |
| 110.00 %–149.99 % | 120 % |
| 150.00 %–199.99 % | 100 % |
| 200.00 %–... | 75 % |
| Komercdarbības modeļa un risku pārvaldības rādītājs: | 5. | Komercdarbības modeļa un risku pārvaldības vērtējums | (P1) | 3.21–... | 200 % | 26.0 % | (β5) |
| 3.01–3.20 | 180 % |
| 2.81–3.00 | 160 % |
| 2.41–2.80 | 140 % |
| 2.01–2.40 | 120 % |
| 1.21–2.00 | 100 % |
| 1.00–1.20 | 75 % |

|  |  |  |  |  |  |  |  |
| --- | --- | --- | --- | --- | --- | --- | --- |
| Lielo riska darījumu rādītāji: | 6. | Lielo riska darījumu kopsumma/ Pirmā līmeņa kapitāls | (R1) | 400.00 %–... | 200 % | 6.5 % | (β6) |
| 350.00 %–399.99 % | 180 % |
| 300.00 %–349.99 % | 160 % |
| 200.00 %–299.99 % | 140 % |
| 120.00 %–199.99 % | 120 % |
| 50 %–119.99 % | 100 % |
| ...–49.99 % | 75 % |
| 7. | Lielākās tautsaimniecības nozares kredītportfelis/ Kredītportfelis | (R2) | 50.00 %–... | 200 % | 6.5 % | (β7) |
| 42.50 %–49.99 % | 180 % |
| 35.00 %–42.49 % | 160 % |
| 27.50 %–34.99 % | 140 % |
| 20.00 %–27.49 % | 120 % |
| 5.00 %–19.99 % | 100 % |
| ...–4.99 % | 75 % |
| Kredītportfeļa kvalitātes rādītāji: | 8. | Ienākumus nenesoši kredīti/  Kredītportfelis | (Q1) | 15.00 %– ... | 200 % | 12.0 % | (β8) |
| 13.00 %–14.99 % | 180 % |
| 11.00 %–12.99 % | 160 % |
| 8.00 %–10.99 % | 140 % |
| 5.00 %–7.99 % | 120 % |
| 4.00 %–4.99 % | 100 % |
| ...–3.99 % | 75 % |
| 9. | Uzkrājumi ienākumus nenesošiem kredītiem/  Ienākumus nenesoši kredīti | (Q2) | ...–19.99 % | 200 % | 6.0 % | (β9) |
| 20.00 %–24.99 % | 180 % |
| 25.00 %–29.99 % | 160 % |
| 30.00 %–39.99 % | 140 % |
| 40.00 %–49.99 % | 120 % |
| 50.00 %–79.99 % | 100 % |
| 80.00 %–... | 75 % |
| Kredītiestādes maksājumam piemērojamais korekcijas koeficients β = β1 + β2 + β3 + … + β9 | | | | | | | |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

3. pielikums

Latvijas Bankas 2023. gada 18. decembra

noteikumiem Nr. 263

**Krājaizdevu sabiedrības maksājumam noguldījumu garantiju fondā piemērojamais korekcijas koeficients**

|  |  |  |  |  |  |  |  |
| --- | --- | --- | --- | --- | --- | --- | --- |
| Korekcijas koeficientu ietekmējošie rādītāji | Rādītājs | | | Rādītāja intervāls | Riska pakāpe | Nozīme | Korekcijas koeficients, % (4 x 5) |
| 1 | 2 | | | 3 | 4 | 5 | 6 |
| Kapitāla pietiekamības rādītājs | 1. | Pašu kapitāls/ Aktīvu un ārpusbilances posteņu kopsumma | (K) | ...–7.99 % | 200 % | 25 % | (β1) |
| 8.00 %–8.99 % | 180 % |
| 9.00 %–9.99 % | 160 % |
| 10.00 %–10.99 % | 140 % |
| 11.00 %–14.99 % | 120 % |
| 15.00 %–19.99 % | 100 % |
| 20 %–... | 75 % |
| Likviditātes rādītājs | 2. | Augsti likvīdie aktīvi/ Kopējie aktīvi | (L) | ...–0.0499 | 200 % | 25 % | (β2) |
| 0.0500–0.0699 | 180 % |
| 0.0700–0.0899 | 160 % |
| 0.0900–0.0999 | 140 % |
| 0.1000–0.1499 | 120 % |
| 0.1500–0.2499 | 100 % |
| 0.2500–... | 75 % |
| Lielo riska darījumu rādītājs | 3. | Lielo riska darījumu kopsumma/ Pašu kapitāls | (R) | 600.00 %–... | 200 % | 25 % | (β3) |
| 500.00 %–599.99 % | 180 % |
| 450.00 %–499.99 % | 160 % |
| 400.00 %–449.99 % | 140 % |
| 200.00 %–399.99 % | 120 % |
| 50.00 %–199.99 % | 100 % |
| ...–49.99 % | 75 % |
| Kredītportfeļa kvalitātes rādītājs | 4. | Kredīti ar maksājumu kavējumu vairāk nekā 30 dienas/ Kredītportfelis | (Q) | 80.00 %–... | 200 % | 25 % | (β4) |
| 60.00 %–79.99 % | 180 % |
| 40.00 %–59.99 % | 160 % |
| 30.00 %–39.99 % | 140 % |
| 20.00 %–29.99 % | 120 % |
| 0.01 %–19.99 % | 100 % |
| = 0 | 75 % |
| Krājaizdevu sabiedrības maksājumam piemērojamais korekcijas koeficients β = β1 + β2 + β3 + β4 | | | | | | | |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |